Koordinate: 52°58′14″N 3°05′16″W﻿ / ﻿52.97053°N 3.08783°W﻿ / 52.97053; -3.08783

**Akvedukt Pontcysyllte** (velški: *Traphont Ddŵr Pontcysyllte* ili *Pont y Cysyllte*) je plovni akvedukt na kojemu se nalazi 18 km dug kanal Llangollen preko doline rijeke Dee, između sela Trevor i Froncysyllte u Wrexhamu, sjeverozapadni Wales. Njegovo ime na velškom znači "Most spoja", a kada je dovršen, 1805. god. bio je najduži i najviši akvedukt u Ujedinjenom Kraljevstvu. God. 2009. upisan je na UNESCO-v popis mjesta svjetske baštine u Europi kao inovativno i monumentalno djelo inženjerstva koji svjedoči o iznimnom napretku u dizajnu i konstrukciji umjetnih kanala koncem 18. i početkom 19. vijeka kao jednom od preduvjeta industrijske revolucije.

Historija
---------

Akvedukt su izgradili inženjer mostogradnje Thomas Telford i inženjer za kanale William Jessop, usprkos velikom nepovjerenju javnosti da mogu uspjeti premostiti ovaj nepoćudan krajolik koristeći nesvakidašnje i dotada nekorištene materijale. Prije toga Telford je isprobao ovu tehniku samo jednom, na kanalu Longdon-on-Tern na kanalu Shrewsbury, koji je odavno napušten. Dana 26. studenog 1805. kanal je nakon otvoren nakon 10 godina izgradnje i troškova od 47.000 £, što bi danas iznosilo oko 2,930.000 £. Nakon završetka prepoznan je kao inovativan inženjerski sklop koji je inspirirao mnoge slične projekte širom svijeta.

Odlike
------

Akvedukt je dug 307, širok 3,4 i dubok 1,6 metara. Čine ga metalni lukovi raspona 16 m, na vitkim stubovima od opeke, ukupne visine od 38 metara. U izgradnji je korišteno kovano i lijevano željezo što je omogućilo lagane i čvrste lukove, čime je akvadukt dobio monumentalan, ali i elegantan izgled. Željezne ploče na vrhu su izlivene u obliku klasične kamene gradnje (francuski: *voussoir*). 

* Stariji kanal Longden-on-Tern, na kojemu je Telford isprobao svoju inovativnu metalnu konstrukcijuStariji kanal Longden-on-Tern, na kojemu je Telford isprobao svoju inovativnu metalnu konstrukciju
* Brod u prolasku preko akveduktaBrod u prolasku preko akvedukta
* Pogled na dolinu Dee s akveduktaPogled na dolinu Dee s akvedukta
* Pogled iz doline na akveduktPogled iz doline na akvedukt

Vanjske veze
------------

* Panoramski pogled od 360 stupnjeva na BBC Shropshire

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Akvedukt Pontcysyllte** |

| * p
* r
* u
Svjetska baština Ujedinjenog Kraljevstva |
| --- |
| Engleska | Grad Bath •  Palača Blenheim •  Katedrala u Canterburyju s Opatijom sv. Augustina i Crkvom sv. Martina  •  Rudarsko područje Cornwalla i Zapadnog Devona •  Mlinovi doline Derwent •  Durhamski zamak i katedrala •  Hadrijanov zid (Granice Rimskog Carstva) •  Korito Ironbridgea  •  Jurska obala  •  Kraljevski botanički vrtovi u Kewu •  Liverpool  •  Greenwich  •  Saltaire  •  Stonehenge i Avebury s pripadajućim arheološkim lokalitetima  •  Kraljevski park Studley i Opatija Fountains  •  Londonski toranj  •  Westminsterska palača, Westminsterska opatija i Crkva sv. Margarete u Westminsteru | Zastava UK |
| Škotska | Edinburgh, stari i novi grad •  Antoninov zid (Granice Rimskog Carstva) • Forth Bridge • Neolitski Orkney •  New Lanark  •  St. Kilda |
| Wales | Industrijski krajolik Blaenavona •  Zamkovi i gradske zidine kralja Edwarda u Gwyneddu •  Akvedukt Pontcysyllte |
| Sjeverna Irska | Prolaz divova |
| Gibraltar | Gorhamova špilja |
| Prekomorski teritoriji | Tristan da Cunha (Otok Gough i Nepristupačni otok)  •  Hendersonov otok (Pitcairnovo otočje)  •  St. George (Bermudi) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315531348
* LCCN: no2014154470

 |